Al Pacino

**Alfredo James Pacino** (ruggit er 25 Averil 1940), she aghteyr as jantagh fillym Americaanagh t'eh. Coontit myr fer jeh ny h-aghteyryn smoo cummaghtagh 'sy 20oo eash, t'eh er chosney ram accolaidyn, goaill stiagh Aundyr Academy, daa Aundyr Tony, as daa Aundyr Primetime Emmy.

She aghteyr aghtallagh as aa-schoillar yn HB Studio as yn Actors Studio t'eh, raad v'eh ynsit liorish Charlie Laughton as Lee Strasberg. Ren eh e chied fillym tra v'eh 29 bleeaney d'eash marish myn-phaart 'sy fillym *[[Me, Natalie]]* (1969). Hooar eh enney son e chied phaart toshee myr deyrsnagh heroin ayns *[[The Panic in Needle Park]]* (1971). Haink moylley as enney lheeadagh tra ren eh cloie Michael Corleone ayns *[[The Godfather]]* (1972) liorish Francis Ford Coppola. Ren eh aa-chloie yn paart shen ayns *[[The Godfather Part II]]* (1974) as *[[The Godfather Part III]]* (1990). Hooar Pacino enmyssaght son Aundyr Academy son yn Aghteyr Co-hassooagh Shaare son e chied fillym 'sy straih shen. Chammah's shen, hooar eh enmyssaghtyn son Aundyr Academy son yn Aghteyr Share son *[[Serpico]]* (1973), *The Godfather Part II*, *[[Dog Day Afternoon]]* (1975), as *[[...And Justice for All (film)|...And Justice for All]]* (1979). Ren eh cosney yn aundyr son e chloie ayns *[[Scent of a Woman (fillym 1992)|Scent of a Woman]]* (1992). Son e chloiaghyn ayns *[[Dick Tracy (fillym 1990)|Dick Tracy]]* (1990), *[[Glengarry Glen Ross (fillym)|Glengarry Glen Ross]]* (1992), as *[[The Irishman]]* (2019), hooar eh ny smoo enmyssaghtyn son Aundyr Academy son yn Aghteyr Co-hassooagh Share. Ta tuarystalyn elley lesh goaill stiagh cloiaghyn ayns ny filmyn *[[Scarface (fillym 1983)|Scarface]]* (1983), *[[Carlito's Way]]* (1993), *[[Donnie Brasco (fillym)|Donnie Brasco]]* (1997), as *[[The Insider (fillym)|The Insider]]* (1999). Chammah as shen, t'eh er chloie ayns ny filmyn creauagh *[[Heat (fillym 1995)|Heat]]* (1995), *[[The Devil's Advocate (fillym 1997)|The Devil's Advocate]]* (1997), *[[Insomnia (fillym 2002)|Insomnia]]* (2002), as ren eh cloie ayns *[[Once Upon a Time in Hollywood]]* (2019) as *[[House of Gucci]]* (2021).

Er y çhellveeish, ren Pacino cloie ayns ram obbraghyn liorish HBO, goaill stiagh *[[Angels in America (myn-straih)|Angels in America]]* (2003) as y fillym beashnyssagh liorish Jack Kevorkian, *[[You Don't Know Jack (fillym)|You Don't Know Jack]]* (2010), raad ren eh cosney Aundyr Primetime Emmy son y daa fillym. Ta Pacino cloie 'sy straih ''Hunters'' (2020-jiu) liorish Amazon Video. T'eh er chloie er yn ardan chammah as aundyryn Tony cosnit echey ayns 1969 as 1977 son e chloiaghyn ayns *[[Does a Tiger Wear a Necktie?]]* as *[[The Basic Training of Pavlo Hummel]]*.

Ren Pacino e chied fillym myr jantagh lesh *[[Looking for Richard]]* (1996), raad t'eh stiurey as cloie 'sy fillym feanishagh mychione *[[Richard III (cloie)|Richard III]]*; ren Pacino cloie yn paart toshee er yn ardan ayns 1977. Ren eh cloie Shylock ayns fillym aa-chummit (2004) as gientyn ardan (2010) jeh'n chloie *[[The Merchant of Venice]]*. Ren Pacino stiurey as cloie ayns *[[Chinese Coffee]]* (2000), *[[Wilde Salomé]]* (2011), as *[[Salomé (fillym 2013)|Salomé]]* (2013). Voish 1994, she Pacino yn co-eaghtyrane er yn Actors Studio.

## Kianglaghyn magh

*